Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Vuoden 2014 Gazan konfliktia tutki- neet YK-tutkijat julkaisivat raportin, -
jonka mukaan Israel ja palestiinalais- ryhmät saattoivat rikkoa sotalakeja.
Pääministeri Netanjahu toisti huolensa ydinohjelmasopimuksesta, -
jota Iran ja P5+1-maat muotoilevat.
Kun israelilainen sotilasambulanssi kuljetti Syyrian sodan haavoittuneita, -
ryhmä druuseja hyökkäsi auton kimppuun, -
koska he epäilivät haavoittuneita al-Nusran rintaman jäseniksi.
Vuoden 2014 Gazan konfliktia tutki- neet YK-tutkijat julkaisivat raportin, -
jonka mukaan Israel ja palestiinalais- ryhmät saattoivat rikkoa sotalakeja.
Tutkijat kehottivat kansainvälistä yhteisöä nopeuttamaan -
ja tehostamaan käytäntömuutoksia räjähteistä.
Itsenäisen YK:n tutkimuskomission puheenjohtaja Mary McGowan Davis -
on New Yorkin korkeimman oikeuden entinen tuomari.
Raportissa julkaistiin tulokset Israelin armeijan ja palestiinalaismilitanttien -
mahdollisista sotarikoksista Gazan sodassa.
Emme puhu raportissa todisteista.
Olemme sen sijaan keränneet tunnollisen objektiivisesti -
todistajakertomuksia, esityksiä ja muuta materiaalia, -
jotka voivat viitoittaa tietä perusteel- lisempaan tutkimukseen siitä, -
mitä Gazassa, Länsirannalla ja Itä-Jerusalemissa -
sekä Israelissa tapahtui kesällä 2014.
Siten voidaan määritellä, rikkoiko jompikumpi osapuoli sotalakeja.
Selvitys käynnistettiin vuosi sitten palestiinalaisten pyynnöstä, -
kun Egyptin välittämä tulitauko päätti 50 päivän taistelut -
Gazan islamistijärjestöjen ja juutalaisvaltion välillä.
Israel pitää tutkimusta puolueellisena palestiinalaisten hyväksi -
ja kiisti raportin tulokset ja torjui sekä raportin että sen alkuunpanijat.
Puolustautuessaan iskuja vastaan Israelin armeija toimi ja toimii -
korkeimpien kansainvälisten standardien mukaan.
Raportin teetti pahamaineisen puolueellinen instituutio.
Se sai ilmiselvän puolueellisen mandaatin.
Tutkimusta johti alun perin törkeän puolueellinen puheenjohtaja, -
joka sai palestiinalaisilta rahaa ja joutui eroamaan.
YK:n ihmisoikeusneuvostolla on erityinen pakkomielle Israelista.
Päätöslauselmia Israelia vastaan on julkaistu enemmän -
kuin Syyriaa, Pohjois-Koreaa ja Irania vastaan yhteensä.
Itse asiassa enemmän kuin kaikkia muita maita vastaan yhteensä.
Israel pitää raporttia virheellisenä ja puolueellisena -
ja kehottaa kaikkia reiluja havainnoijia samaan.
Gazaa hallitseva islamistinen Hamas, joka vaatii juutalaisvaltion tuhoa, -
piti raporttia tervetulleena ja vaati syytteitä israelilaisjohtajille.
Pidämme tervetulleena YK:n tuomiota Israelin miehityksen sotarikoksista -
ja siviilien surmaamisesta Gazan sodassa.
Tarvitaan välittömiä ja tehokkaita toimia, -
joilla israelilaisjohtajisto saadaan kansainvälisiin tuomioistuimiin, -
sekä pakotteita Israelia vastaan -
palestiinalaisten suojaksi miehittäjän rikoksilta.
Rikoksille, joissa tähdätään palestiinalaisiin, pitää laittaa raja.
YK-raportissa Israelia vaaditaan selittämään sen päätöksiä kohteista.
Selitys mahdollistaisi itsenäiset lisäarviot sen iskuista Gazaan, -
jossa YK väittää kuolleen 1 462 siviiliä ja tuhansia koteja tuhoutuneen.
Israelin ulkoministeriö vastasi lausunnossa, -
että tulokset eivät erota toisistaan Israelin "moraalista käytöstä" -
ja kansainvälisesti luokiteltujen pales- tiinalaisten terroristiryhmien tekoja, -
joihin Israel vastasi Gazan sodassa.
Sitten Iranin-neuvotteluihin.
Pääministeri Netanjahu toisti huolensa ydinohjelmasopimuksesta, -
jota Iran ja P5+1-maat muotoilevat.
Maat ovat USA, Venäjä, Kiina, Ranska, Iso-Britannia ja Saksa.
Hän korosti, että ulkovaltojen ei pidä allekirjoittaa "kamalaa sopimusta".
Kehotan P5+1-maita olemaan alle- kirjoittamatta tätä huonoa sopimusta, -
joka huonontuu joka päivä, -
sillä Iran ei pidä kiinni edes Lausannen sopimuksesta.
Se kieltäytyy muun muassa päästä- mästä tarkastajia sotilaskohteisiinsa.
"Voitte tarkastaa meitä mutta ette siellä, missä päätämme.
Me päätämme, ettette tarkasta." Melkoisia tarkastuksia.
Juuri sitä he sanovat.
Monissa muissakin kohdin on poikettu Lausannen huonosta sopimuksesta.
Sopimus huononee päivä päivältä. Sitä ei pidä allekirjoittaa.
On sanottu, että parempi olla sopimatta kuin tehdä huono sopimus.
Parempi olla sopimatta kuin tehdä kamala sopimus.
Itse asetettu takaraja häämöttää vain viikon päässä; se on 30.6.
Osapuolten neuvottelijat yrittävät nyt selvittää viimeiset erimielisyydet.
Kävimme useita neuvottelukierroksia. Yhden jokaisen kanssa erikseen -
ja sitten yhden USA:n, Venäjän, Kiinan ja EU:n ulkoministerin kanssa.
Keskustelimme siitä, kuinka voimme nopeuttaa keskusteluja Wienissä -
tulevina muutamana vaikeana päivänä.
Sovimme, että jatkamme luonnostelua neuvottelujen johtajien tasolla -
ja otamme ministerit mukaan tarpeen mukaan auttamaan prosessissa.
Näistä tulee hyvin intensiiviset päivät.
En tiedä, kuinka kauan viimeistely vie.
Jokainen osapuoli on sitoutunut poliittisesti etenemään asiassa.
Uskon, että jos on poliittista tahtoa hyväksyä tosiasiat ja edetä asiassa -
Lausannessa sovitun pohjalta, meillä on hyvät mahdollisuudet -
saada asia päätökseen takarajaan mennessä tai pari päivää sen jälkeen.
Myös Iso-Britannian ulkoministeri Hammond sanoi myönteisesti, -
että kaikki osapuolet työskentelevät saman päämäärän hyväksi.
Ranska, jonka Iran-linjaa pidetään kovana, -
korosti haluaan saavuttaa kestävä sopimus, -
jolla varmistetaan, ettei Iran riko sopimusta ydinohjelmastaan.
Saksan ulkoministeri Steinmeier -
kehotti Irania suhtautumaan neuvotteluihin rakentavasti.
Hän varoitti, että muunlainen lähestymistapa -
horjuttaisi sopimuksen solmimisen mahdollisuutta.
Pidän sitä mahdollisena, -
mutta Iranin täytyy jatkaa rakentavaa neuvottelua -
ja olla yrittämättä väistöliikkeitä loppusuoralla.
Me ulkoministerit valmistaudumme joka tapauksessa -
viimeisiin neuvotteluihin Iranin kanssa hyvin lyhyen ajan sisään.
Kun israelilainen sotilasambulanssi kuljetti Syyrian sodan haavoittuneita, -
ryhmä Israelin druusikyläläisiä hyökkäsi ajoneuvon kimppuun -
epäillen haavoittuneita al-Nusran rintaman jäseniksi.
Druusit tappoivat yhden ja haavoittivat toista vakavasti.
Israelilaisdruusit tekivät kaksi iskua 24 tunnin sisään sotilasambulanssiin -
väittäen sen kuljettaneen terroristi- ryhmä al-Nusran rintaman jäseniä, -
jotka loukkaantuivat hyökätessään syyrialaisia druusiveljiä vastaan.
Assadin hallitusta vastaan taistelevat Syyrian islamilaiset jihadistiryhmät -
ovat voimistaneet taistelua viime viikkoina -
ja vallanneet alaa Druusin vuorten ympäriltä.
Vuoret rajautuvat sekä Jordaniaan että Israeliin.
Sekä al-Qaidaan kuuluva al-Nusran rintama että ISIS-järjestö -
pitävät Druusin vuoria strategisena alueena.
Asiantuntijoiden mukaan alueen valtaus saattaa hyvin merkitä -
Assadin hallituksen kaatumista.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen